Frugtavler Jens Corneliussen fra St. Brøndum må sortere de skadede æbler fra, som i stedet presses til saft.

Frugtavler Jens Corneliussen fra Frugthaven i St. Brøndum kan konstatere, at en del af æblerne i plantagen har fået nogle små mærker og huller, som skyldes en kraftig haglbyge. - Der har været isklumper i bygen, og det har slået hul i æblerne, hvor sygdom kan trænge igennem. Så det er ikke så smart, siger Jens Corneliussen. Det har fået den konsekvens, at Jens Corneliussen nu bruger de haglramte æbler i sit mosteri, hvor de bliver presset til æblesaft. Den nordlige del hårdest ramt I Frugthaven er der 16 forskellige æblesorter, og det er ikke dem alle sammen, der er lige hårdt ramt af haglskader. - Der er kommet en haglbyge ind over den nordlige del af plantagen, så den sydlige del er det knap så slemt ramt. Der er haglskader, men ikke med huller i æblerne som i den nordlige del af plantagen, forklarer Jens Corneliussen. De haglskadede æbler kan ikke sælges i butikken, så derfor er Jens Corneliussen glad for, at de i stedet kan presses til saft. - Jeg håber ikke, at det får så stor økonomisk betydning, men selvfølgelig betyder det noget, at vi ikke har så flotte æbler i butikken, selvom vi sorterer dem, siger Jens Corneliussen.